ანტალიის დიპლომატიური ფორუმი

ანტალიის დიპლომატიური ფორუმი (; ) — ყოველწლიური საერთაშორისო ფორუმი, რომელიც დიპლომატიას, საერთაშორისო პოლიტიკას, ეკონომიკასა და გლობალურ უსაფრთხოებას ეძღვნება. ის ანტალიაში 2021 წლიდან თურქეთის პრეზიდენტისა და საგარეო საქმეთა სამინისტროს ეგიდით იმართება. თურქეთი ფორუმს საერთაშორისო მოლაპარაკებების პლატფორმად და რეგიონულ და გლობალურ დონეზე მრავალმხრივი თანამშრომლობის წინსვლის ინსტრუმენტად მიიჩნევს.

ფორუმის ინიციატივა თურქეთის ყოფილ საგარეო საქმეთა მინისტრს, მევლუთ ჩავუშოღლუს ეკუთვნის და მას პრეზიდენტმა რეჯეფ თაიფ ერდოღანმაც დაუჭირა მხარი. ფორუმის მთავარი მიზანია გლობალური პრობლემების მშვიდობიანი და ინოვაციური გადაწყვეტილებების პოვნა დიპლომატიის გზით მზარდი საერთაშორისო პოლარიზაციის კონტექსტში. ფორუმი განიხილავს გლობალური პოლიტიკის, ეკონომიკის, საერთაშორისო უსაფრთხოებისა და თანამედროვე დიპლომატიური პრაქტიკის საკითხებს. ღონისძიება ტრადიციულად ბელექში, -ის საკონვენციო ცენტრში იმართება.

 ფორუმი
მეორე ფორუმი 2022 წლის 11-13 მარტს გაიმართა თემაზე „დიპლომატიის რეკოდირება“. მასში ჩვიდმეტი სახელმწიფოს მეთაური და 80 საგარეო საქმეთა მინისტრი მონაწილეობდა. რუსეთ-უკრაინის საომარი მოქმედებების დაწყების შემდეგ საგარეო საქმეთა მინისტრებს, სერგეი ლავროვსა და დმიტრო კულებას შორის პირველი შეხვედრა ფორუმის ფარგლებში გაიმართა.

 ფორუმი
2023 წლის ფორუმი თავდაპირველად მარტისთვის იყო დაგეგმილი, მაგრამ თურქეთში დამანგრეველი მიწისძვრის გამო გადაიდო.

2024 წელს ფორუმი 1-3 მარტს გაიმართა თემაზე „დიპლომატიის განვითარება არეულობის დროს“. ღონისძიებას 148 ქვეყნის დაახლოებით 4700 წარმომადგენელი დაესწრო, მათ შორის 19 სახელმწიფოს მეთაური და 52 საგარეო საქმეთა მინისტრი. ფორუმის დროს რუსეთის საგარეო საქმეთა მინისტრმა, სერგეი ლავროვმა, თურქეთის საგარეო საქმეთა მინისტრ ჰაკან ფიდანთან მოლაპარაკებები გამართა.

 ფორუმი
2026 წლის ფორუმი 17-19 აპრილს გაიმართა თემაზე „მომავლის დაგეგმვა, გაურკვევლობის მართვა“. 23-ზე მეტმა სახელმწიფოსა და მთავრობის მეთაურმა მიიღო მონაწილეობა. პროგრამა მოიცავდა 40-ზე მეტ სესიას, რომელიც გლობალური დიპლომატიის, საერთაშორისო უსაფრთხოების, ეკონომიკური თანამშრომლობისა და კრიზისების მართვის აქტუალურ საკითხებს მიეძღვნა.

საქართველოს მონაწილეობა ანტალიის დიპლომატიურ ფორუმში
საქართველო აქტიურად იყენებს ანტალიის დიპლომატიურ ფორუმს ეროვნული ინტერესების წინსვლისთვის, უსაფრთხოების საკითხების განსახილველად და სტრატეგიული პარტნიორობის გასაძლიერებლად. ფორუმში მონაწილეობენ მაღალი რანგის ქართველი ოფიციალური პირები, რომლებიც მოიცავს თემების ფართო სპექტრს, ტერიტორიების დეოკუპაციიდან დაწყებული, მშვიდობის დამყარებაში რეგიონული ლიდერობით დამთავრებული.

2021 წლის ივნისში, ვიცე-პრემიერი და საგარეო საქმეთა მინისტრი დავით ზალკალიანი შეხვდა გაეროს გენერალური მდივნის მოადგილეს მიროსლავ იენჩას. შეხვედრაზე განხილული იყო საქართველოს ოკუპირებულ რეგიონებში არსებული ჰუმანიტარული მდგომარეობა და ადამიანის უფლებების დაცვა, ასევე გაეროს როლი ჟენევის საერთაშორისო მოლაპარაკებებში. მხარეებმა განიხილეს 2008 წლის ცეცხლის შეწყვეტის შეთანხმების შესრულებისა და უკანონოდ დაკავებული საქართველოს მოქალაქეების გათავისუფლების აუცილებლობა.

ასევე, 2021 წლის ფორუმის ფარგლებში, დავით ზალკალიანი შეხვდა თავის უკრაინელ კოლეგას, დმიტრო კულებას, რათა განეხილათ ნატოსა და ევროკავშირში ინტეგრაციის საკითხებში თანამშრომლობა. მინისტრებმა აღნიშნეს სტრატეგიული ურთიერთობების დინამიკა და კიდევ ერთხელ დაადასტურეს ერთმანეთის მხარდაჭერა სუვერენიტეტისა და ტერიტორიული მთლიანობის მიმართ რუსული ოკუპაციის მიერ წარმოქმნილი საერთო გამოწვევების წინაშე.

2025 წლის 11 აპრილს ფორუმზე გამართული დისკუსიების დროს აღინიშნა, რომ საქართველო კონსტრუქციულ როლს ასრულებს სამხრეთ კავკასიაში მშვიდობის დამყარებაში, რასაც ყველა მეზობელი ქვეყანა აფასებს. პრემიერ-მინისტრმა ხაზგასმით აღნიშნა, რომ ქვეყნის ტერიტორიის 20%-ის ოკუპაციის მიუხედავად, ქვეყანა ინარჩუნებს პრაგმატულ მიდგომას რუსეთთან ურთიერთობებში, დიპლომატიური კავშირების არარსებობას აერთიანებს ინტენსიურ ეკონომიკურ და სავაჭრო პარტნიორობასთან, რაც ხელს უწყობს მაღალ ეკონომიკურ ზრდას. ფორუმზე გამართულ პანელურ დისკუსიაზე „პარტნიორობა მრავალპოლარულ ეპოქაში“, ირაკლი კობახიძემ დიპლომატია წარმოადგინა, როგორც ეროვნული ინტერესების დაცვის ყველაზე პოზიტიური ინსტრუმენტი „უხეშ პოლიტიკურ ინტერესებთან“ შედარებით. მან აღნიშნა, რომ დიპლომატიის ძალა დროებით შესუსტდა მიმდინარე სამხედრო კონფლიქტების კონტექსტში, თუმცა გამოთქვა რწმენა, რომ მშვიდობის დამყარებით, დიპლომატიური ინსტრუმენტები კვლავ გადამწყვეტ ფაქტორებად იქცევა საერთაშორისო ურთიერთობებში.

2025 წლის 12 აპრილს, პრემიერ-მინისტრმა კობახიძემ პროდუქტიული შეხვედრა გამართა თურქეთის პრეზიდენტ რეჯეფ თაიფ ერდოღანთან, რომელზეც ყურადღება სტრატეგიული პარტნიორობის გაღრმავებაზე გაამახვილა. მოლაპარაკებები მოიცავდა როგორც ორმხრივ, ასევე მრავალმხრივ ფორმატებს, განსაკუთრებული აქცენტით სექტორული თანამშრომლობის გაძლიერებაზე, რათა უზრუნველყოფილი იყოს რეგიონში ეკონომიკური პროგრესი და გრძელვადიანი უსაფრთხოება.

2026 წლის 17 აპრილს, პრემიერ-მინისტრი ირაკლი კობახიძე ფორუმზე შეხვდა ეუთოს გენერალურ მდივანს ფერიდუნ სინირლიოღლუს. საუბრისას ხაზი გაესვა საქართველოს ერთგულებას დემოკრატიული პრინციპებისა და ადამიანის უფლებების დაცვის მიმართ. მხარეებმა განიხილეს საქართველოს ჩართულობა ეუთოს ინიციატივებში და დიალოგის გაგრძელების მნიშვნელობა რეგიონული უსაფრთხოების უზრუნველსაყოფად. ლიდერთა პანელურ დისკუსიაზე გამოსვლისას კობახიძემ ხაზი გაუსვა, რომ დიპლომატია ჩადებულია ქართული სახელმწიფოს „გენეტიკურ კოდში“, რომელსაც 23-საუკუნოვანი ისტორია აქვს. მან აღიარა წარსულის შეცდომები, როდესაც ქვეყანას აკლდა პრაგმატიზმი და განაცხადა, რომ თანამედროვე საქართველომ ისწავლა დიპლომატიის გამოყენება, როგორც იმპერიების გზაჯვარედინზე სუვერენიტეტისა და სტაბილურობის შენარჩუნების მთავარი ინსტრუმენტის.